**คุณสมบัติของผู้ได้รับการพิจารณาคัดเลือก**

1. เป็นนักศึกษาในระดับชั้นมัธยมศึกษาตอนปลาย หรือเทียบเท่า
2. มีความประพฤติเรียบร้อย มีความรับผิดชอบต่อหน้าที่ที่ได้รับมอบหมาย และไม่อยู่ระหว่างการภาคทัณฑ์ใดๆ
3. เกรดเฉลี่ยสะสม 2.50 ขึ้นไป
4. มีผลงานในการทำกิจกรรม 3 ด้าน ประกอบด้วย ด้านวิชาการ ด้านจิตสาธารณประโยชน์ และด้านการสืบสานวัฒนธรรมไทย
5. หากผ่านการคัดเลือกผลงานในรอบแรก ต้องสามารถเข้าร่วมการนำเสนอผลงานและสัมภาษณ์ในการคัดเลือกรอบสอง ตามวันเวลาที่กำหนดได้

**วิธีการสมัคร**

1. ส่งใบสมัคร พร้อมสำเนาหลักฐาน เพื่อประกอบการพิจารณาด้วยตนเอง **ตั้งแต่วันที่ 1 ตุลาคม – 14 ธันวาคม 2561** ณ กองสื่อสารองค์กร ชั้น 1 สำนักงานอธิการบดี มหาวิทยาลัยเทคโนโลยีราชมงคลพระนคร (ศูนย์เทเวศร์)
2. ส่งใบสมัคร พร้อมสำเนาหลักฐานทางไปรษณีย์ ที่กองสื่อสารองค์กร มหาวิทยาลัยเทคโนโลยีราชมงคลพระนคร เลขที่ 399 ถนนสามเสน แขวงวชิรพยาบาล เขตดุสิต กรุงเทพฯ 10300 **ภายในวันที่ 14 ธันวาคม 2561** โดยนับวันประทับตราเป็นสำคัญ

**หลักฐานการสมัคร**

1. ใบสมัคร “เด็กดีเพื่อสังคมไทย” ประจำปี 2561

ระบุชื่อผู้ลรับรองผลงาน ในใบสมัครด้วย โดยสามารถ download เอกสารการสมัครได้ที่ www.rmutp.ac.th หรือ ทาง [www.facebook.com/goodkidsaward](http://www.facebook.com/goodkidsaward)

1. สำเนาบัตรประจำตัวประชาชนหรือสำเนาบัตรประจำตัวนักเรียน 1 ใบ
2. รูปถ่ายชุดนักเรียนถูกต้องตามระเบียบ หน้าตรงขนาด 4x6 นิ้ว เต็มตัว 1 รูป และ ครึ่งตัว 1 รูป (รวม 2 รูป)
3. ประวัติและผลงาน 3 ด้าน ได้แก่ ด้านวิชาการ ด้านจิตสาธารณประโยชน์ และด้านการสืบสานวัฒนธรรมไทย โดยสามารถแนบหลักฐานอย่างใดอย่างหนึ่ง สำเนาเกียรติบัตร สำเนาประกาศนียบัตร สำเนาใบรับรองต่างๆ และภาพถ่ายที่เข้าร่วมกิจกรรม เพื่อประกอบการพิจารณา โดยจัดทำเป็นรูปเล่มจำนวน 1 เล่ม

**ขั้นตอนการตัดสินและการประกาศผล**

1. การตัดสินรอบแรก คณะกรรมการทำการพิจารณาคัดเลือกผู้เข้ารอบ 15 คนสุดท้าย จากหลักฐานการสมัคร โดยจะประกาศผลทาง www.rmutp.ac.th หรือ ทาง [www.facebook.com/goodkidsaward ในวันที่ 25 ธันวาคม 2561](http://www.facebook.com/goodkidsaward%20ในวันที่%2025%20ธันวาคม%202561)
2. การตัดสินรอบสอง นักเรียนที่ผ่านการคัดเลือกรอบแรก จะต้องแสดงทัศนคติในหัวข้อ “เด็กดีเพื่อสังคมไทยในยุค 4.0” และนำเสนอผลงานเกี่ยวกับการทำกิจกรรมทั้ง 3 ด้านของผู้ประกวด โดยไม่จำกัดรูปแบบการนำเสนอ พร้อมตอบคำถามจากคณะกรรมการ กำหนดเวลาไม่เกินคนละ 10 นาที ในวันที่ 7 มกราคม 2562 (หากไม่สามารถเข้าร่วมในการตัดสินรอบสองจะถือว่าสละสิทธิ์)
3. ประกาศผลการตัดสินรอบสองในงานวันคล้ายวันสถาปนามหาวิทยาลัยเทคโนโลยีราชมงคลพระนคร **วันที่ 18 มกราคม 2562**

**เกณฑ์การให้คะแนนในการตัดสินรอบแรก**

ด้านวิชาการ 40 คะแนน

ด้านจิตสาธารณะ 30 คะแนน

ด้านทำนุบำรุงศิลปวัฒนธรรม 30 คะแนน

**เกณฑ์การให้คะแนนในการตัดสินรอบชิงชนะเลิศ**

การนำเสนอ 40 คะแนน

การตอบคำถาม 40 คะแนน

บุคลิกภาพ 20 คะแนน

**รางวัล**

รางวัลชนะเลิศ ได้รับถ้วยนายกรัฐมนตรี พร้อมเงินรางวัล 15,000 บาท

รางวัลรองชนะเลิศอันดับ 1 ได้รับโล่ประกาศเกียรติคุณ พร้อมเงินรางวัล 10,000 บาท

รางวัลรองชนะเลิศอันดับ 2 ได้รับโล่ประกาศเกียรติคุณ พร้อมเงินรางวัล 5,000 บาท

รางวัลชมเชย 12 รางวัล ได้รับใบประกาศนียบัตร พร้อมเงินรางวัล 2,000 บาท

\*\* ผู้ที่ผ่านการคัดเลือกในรอบแรกทั้ง 15 คน จะได้รับสิทธิพิเศษเข้าศึกษาต่อที่ มหาวิทยาลัยเทคโนโลยีราชมงคลพระนคร ตามคณะที่ประสงค์